TQM ทะยานไม่หยุด! พุ่งอีก5% ทุบสถิตินิวไฮต่อเนื่อง คาดเก็งกำไรติดโผ  SET100 รอบใหม่
TQM ทะยานไม่หยุด! พุ่งอีก5% ทุบสถิตินิวไฮต่อเนื่อง คาดเก็งกำไรติดโผ  SET100 รอบใหม่
TQM ทะยานไม่หยุด! พุ่งอีก5% ทุบสถิตินิวไฮต่อเนื่อง คาดเก็งกำไรติดโผ  SET100 รอบใหม่
20 พ.ย. 2562

ผู้สื่อข่าวรายงานว่า บริษัท ทีคิวเอ็ม คอร์ปอเรชั่น จำกัด (มหาชน) หรือ TQM ณ เวลา 15.44 น. อยู่ที่ระดับ 55.25 บาท บวก 2.75 บาท หรือ 5.24%  ด้วยมูลค่าซื้อขาย 155.19 ล้านบาท ราคาหุ้นทำนิวไฮต่อเนื่องและสูงสุดตั้งแต่เข้าตลาดเมื่อวันที่ 20 ธ.ค.61

บล.โนมูระ พัฒนสิน ระบุในบทวิเคราะห์ว่า  ได้คำนวณหุ้นเข้า/ออก SET50-SET100 สำหรับงวดครึ่งแรกปี 2563 ก่อนที่ตลาดจะประกาศกลางเดือน ธ.ค. 2562และมีผลเริ่มใช้ 1 ม.ค. 2563 มีรายละเอียดดังนี้
หุ้นที่คาดว่าจะเข้า SET50 รอบนี้มี 2 บริษัท คือ KKP, TTW
หุ้นคาดว่าจะหลุด SET50 รอบนี้ 2 บริษัท คือ BPP, DELTA
หุ้นที่คาดเข้า SET100 รอบนี้มี 5 บริษัท คือ WHAUP, THG, TQM, STPI, BGC 
หุ้นที่คาดว่าจะหลุด SET100 รอบนี้ 5 บริษัท คือ BPP, DELTA, TPIPP, PSH, BLAND
นอกจากนี้ MSCI Global Standard : หุ้นไทยเข้าใหม่ GPSC(+84 ล้านเหรียญฯ), SAWAD(+66ล้านเหรียญฯ) BGRIM(+58ล้านเหรียญฯ), OSP(+48ล้านเหรียญฯ) ส่วน BTS ถูกเพิ่มน้ำหนัก +MSCI Global Small Cap : เข้า CENTEL, DOHOME, JMT, SPRC, STPI, TPIPP, TQM(คาดเม็ดเงินราว150-300ลบ.ต่อตัว) หุ้นออก (CBG, TISCO) มีผล 26 พ.ย. 62
 
บล.เอเอสแอล ระบุว่า TQM  แนวรับ 52.00/50.25 แนวต้าน 54.50/56.00 ตัดขาดทุน  &lt; 50.25 สัญญาณเทคนิค แท่งเทียนสีขาวกลับตัวขึ้นต่อจากแท่งเทียนโดจิ แนวโน้มกลับขึ้นทดสอบแนวต้านตามลำดับ คำแนะนำของ ASL : ถือหรือซื้อระยะสั้นเล่นรอบเน้นยืนแนวรับ 50.25 ไม่ควรต่ำกว่า